Дзяржаўная ўстанова адукацыі “Узменская дзіцячы сад- базавая школа”

**Урок па курсу**

**“Чалавек і свет” ў 2 класе па тэме “Рыбы”**

**Падрыхтавала і правяла**

**настаўніца пачатковых класаў**

**Маляўка Аліна Пятроўна**

**Тэма** : Рыбы

**Мэта**: авалоданне ўменнямі адрозніваць рыб ад другіх жывел па будове цела

**Задачы:** даць уяўленне аб насельніках воднай стыхіі, аб асаблівасцях будовы іх цела; садзейнічаць развіццю лагічнага мыслення;ствараць умовы для выхавання эстэтычных пачуццяў, жадання ахоўваць воднае царства.

**Абсталяванне:**фотаздымкі і малюнкі рыб, вудачкі зімнія , вядзеркі, выявы рыбак з магніцікамі, карткі з заданнямі, табліца “Будова цела рыбы”, карткі з планам апісання рыб.

**Ход урока**

**1.Арганізацыйны момант**

Увага! Прагучаў званок!

Вы гатовы пачаць урок?

Усіх вітаю, усміхніцеся!

Розум, увагу ўключайце

І атрымаецца ў нас

Не ўрок, а проста клас!

Зараз ціхенька сядайце,

І дружна працу пачынайце!

Настаўнік. А я жадаю вам паспяховай і плённай працы.

**2.Праверка дамашняга задання**

Мы працягваем працаваць па тэме «Свет жывёл».

- Да якой прыроды адносяцца жывёлы? (Да жывой прыроды)

- Назавіце асноўныя прызнакі жывой прыроды. (Растуць, дыхаюць, кормяцца, развіваюцца, размнажаюцца)

**На дошцы:**

**Жывелы**

**растуць кормяцца размнажаюцца**

**дыхаюць развіваюцца**

- Адгадванне загадак пра насякомых ( дзеці павінны былі падрыхтаваць дома)

-Хто такія насякомыя?

- Якія яны маюць характэрныя прызнакі?

**Складанне схемы. (На дошцы)**

**насякомыя**

**вочы: 2,4,5...**

**2 вусікі**

**6 ног**

**насечкі**

**тры часткі цела**

* Чаму матылеў называюць лятаючымі кветкамі? (Расказы дзяцей пра любімых матылькоў)

**3.Псіхалагічная хвілінка**

-Уявіце, што вы прыгожыя матылькі, лётаеце над кветкамі, удыхаеце іх водар.Матылькі пакружыліся, памахалі крыльцамі, усміхнуліся кветачкам, адзін аднаму.Цяпер я зноў ператвару вас у хлопчыкаў і дзяўчынак.

- Што б вы сказалі матылькам, чаго б вы ім пажадалі.

Я сарваў кветку – і яна завяла.

Я злавіў матылька – і ён памер у мяне на далоні.І тады я зразумеў, што дакрануцца да прыроды можна толькі сэрцам.

**4.Знаёмства з новай тэмай**

Адгадванне загадкі

ЁСЦЬ КРЫЛЛЕ – НЕ ЛЯТАЕ,

НОГ НЯМА, А ГУЛЯЕ,

ПА ЗЯМЛІ НЕ ХОДЗІЦЬ,

НА НЕБА НЕ ГЛЯДЗІЦЬ,

ЗОРАК НЕ БАЧЫЦЬ,

ЛЮДЗЕЙ ПУЖАЕЦЦА.(рыба)

-Сення мы пабываем на рыбалцы, вызначым лепшага знаўца рыб.,А каб ім стаць, трэба ўважліва слухаць на ўроку і запамінаць, што я буду расказваць, якіх жывел называюць рыбамі, чым яны адрозніваюцца ад астатніх жывел, аб іх будове цела, паводзінах і ладзе жыцця рыб.

-І так, добрага вам ўлову!

-А хто з вас сапраўды быў на рыбалцы? Якіх рыб вы лавілі?

ЗНАЕМСТВА З БУДОВАЙ ЦЕЛА РЫБ.


Цела рыб завострана спераду і ззаду і сціснута з бакоў.Такая форма называецца абцякальная.Яна дапамагае ім рассякаць ваду.Намалюем рыбку ў сваіх сшытках.(Я адначасова малюю на дошцы)

У рыбы есць плаўнікі, хвост, які служыць рыбе рулем.Дзякуючы плаўнікам іхвасту, рухі яе цела гібкія, асбліва хваставога аддзела.

-Выйдзіце з-за парт і ўявіце сабе, што вы рыбкі.Выканаем гэтыя гібкія рухі цела.

- Хто трымаў у руках рыбу? Чаму яна слізкая?

Целабольшасці рыб пакрыта луской.Луска –гэта адзенне рыб.(Вывешваю табліцу)



Якія часткі цела рыбы вы можаце назваць?

-Што знаходзіцца ў пярэдняй частцыцела?

- Чым заканчваецца цела?

- А як назавем самую вялікую частку?(Паказ на табліцы частак цела)

Разгледзім галаву.Што ёсць на галаве?(Вочы – орган зроку, ноздры – орган нюху,што дапамагае рыбам знаходзіць здабычу.Есць і ўнутранае вуха – орган слыху.

На пярэдняй частцы галавы есць рот.Па баках жабры.З дапамогай іх рыбы дыхаюць.Жабрамі яны перадаюць сігналы адна адной, пагэтаму няпраўду кажуць, што рыбы зусім нямыя.

У рэках, азерах жывуць рыбы розныя па велічыні, па знешняму выгляду (Расказваю пра розныя віды рыб і паказваю малюнкі і фотаздымкі з іх выявамі)

Есць рыбы – барометры, яны чуюць дождж за суткі.Гэта рыба ўюн. Яна перад дажджом выходзіць на паверхню вады.

Есць рыбы-гіганты і рыбы-карлікі.Самая буўная – кітовая акула, даўжыня яе цела 20см. Самая маленькая – бычок пондака (11мм)

Рыба даўгажыхар – бялуга, жыве да 100гадоў, а ў нас - шчупак (жыве да 20 год).

Есць рыбы вельмі хуткія: рыба – меч, якая плавае са скорасцю 130 км/г.

Есць рыбы, цела якіх не паврыта луской – гэта сом.Яго называюць гаспадаром глыбіні.Уяго вялікі рот, вусы.

У залежнасці ад спосабу харчавання рыбы падзяляюцца на:

1) траваядных ( карась);

2) усеядных ( плотка);

3) драпежнікаў (шчупак, акунь).

Рыбы могуць жыць толькі ў чыстых вадаемах.Мы з вамі павінны клапаціцца аб чысціні іх дамоў. А як?

**5.Замацавнне вывучанага**

Гульня “Рыбалоў”

Зараз мы з вамі пойдзем на рыбалку. Вось вам вуды (кожнай камандзе па вудзе).на падлозе у нас возера , у якім плаваюць незвычайныя рыбкі, а з заданнямі.Вялікая рыбка з больш складаным заданнем, адказаўшы на якое

Вы прыносіце сваёй камандзе 4 балы, маленькая рыбка з лягчэйшым заданнем, за якое вы атрымоўваеце 3 балы.Пагэтаму перш чым лавіць рыбку, вы павінны падумаць і выбраць заданне па сваей сіле.

**Заданні на вялікіх рыбках**

1.Якіх рыб называюць гаспадарамі глыбіні? Апішыце іх, знайшоўшы карцінку.

2.Хвастом у возеры віляе зубасты драпежнік, але не лае.Знайдзіце малюнак і апішыце яго.

3.Паразважайце, што будзе, калі знікнуць шчупакі?

4.Чаму нельга лавіць малькоў рыб?

5.Складзіце ланцуг харчавання з назвай якой-небудзь рыбы.

6. Якіх жывел мы называем рыбамі.

7.Знайдзіце лішняе слова: карась, акунь, шчупак, кіт,акула .Чаму яно лішняе?

8.Назавіце самую буйную рыбу.

9. Самая маленькая рыбка -…

10.Часта гавораць: “Нямы як рыба” ці правільна гэта?

**Заданні на маленькіх рыбках**

1.Назавіце органы дыхання рыб:

1)легкія

2) жабры

3) луска

2.Назваць рыб драпежнікаў.

3.Якія прыстасаванні да жыцця ў вадзе маюць рыбы?

1) завостраную галаву

2) прадаўгаватае цела

3) вялікія вочы

4.Як вы можаце дапамагчы рыбам?

1) лавіць іх сеткамі

2) не лавіць у час нерасту

3) не забруджваць вадаёмы

5.Назваць рыбу ўсеядную і паказаць яе на малюнку.

6.Падпішыце на малюнку часткі цела рыбы.

7.Чым апкрыта цела рыбы?

8.Чым харчуюцца рыбы?

9.Што служыць рыбе рулем?

**6.Падвядзенне выніку ўрока.Рэфлексія**

Падлік балаў гульні.Узнагароджванне лепшых знатакоў рыб.

-Што вам на ўроку спадабалася?

- Якія заданні выклікалі ў вас цяжкасці?

Дамашняе заданне: прачытаць артыкул пра рыб, зрабіць малюнак рыбы сабе ў сшытак і саставіць пра яе паведамленне па плану, дадзенаму на картцы (вучням раздаюцца карткі з планам аписання рыб)